132. löggjafarþing 2005–2006.

Þskj. 1343 — 742. mál.

Breytingartillögur

við frv. til l. um atvinnuleysistryggingar.

Frá Jóhönnu Sigurðardóttur.

1.	Við 32. gr. Í stað orðanna X. kafla" í 9. mgr. komi: 55. og 56. gr.

2.	Við frumvarpið bætist nýtt ákvæði, 34. gr., sem hefur fyrirsögnina Desemberuppbót og orlofsuppbót, svohljóðandi:

Á bætur sem greiðast vegna atvinnuleysis í júlímánuði greiðist 30% uppbót.

Á bætur sem greiðast vegna atvinnuleysis í desembermánuði greiðist 30% uppbót.

3.	Við 54. gr.

a.	Í stað orðanna 40 virkum dögum liðnum" í fyrri málslið 1. mgr. komi: 40 dögum liðnum sem ella hefðu verið greiddar atvinnuleysisbætur fyrir.

b.	Við 1. mgr. bætist nýr málsliður, svohljóðandi: Að þeim tíma liðnum skal réttur hins tryggða til atvinnuleysisbóta, sbr. 32. og 33. gr., reiknast eins og hann hefði notið bóta frá móttöku umsóknar.